ועדת הכלכלה, כנסת 16, פרוטוקול מספר 576, 2005-12-20 15:00

אמנון כהן: אני פותח לדיון מחדש את חוק התניית מענקים למפעלי תעשייה (תיקוני חקיקה), התשס"ה-2005, ואני מבקש אישור מחברי הכנסת לדיון מחדש.

אמנון כהן: פה אחד אנחנו מאשרים את הבקשה לדיון מחדש.

אמנון כהן: היועצת המשפטית של הוועדה הסבה את תשומת ליבי לכך שבניסוח החוק ישנם אי דיוקים.

אתי בנדלר: לאחר שעיינתי בפרוטוקול לא הייתי משוכנעת מה היו החלטות הוועדה.

אתי בנדלר: אני אבהיר את דברי: היום, המינהלה, לפי חוק לעידוד השקעות הון, או ועדת המחקר, לפי חוק לעידוד מחקר ופיתוח, רשאיות להתנות תנאים מוקדמים לכניסת אישור לתוקפו או תנאים - - -

אמנון כהן: מה ההבדל בין זה לזה?

אתי בנדלר: כמה מילות רקע: היום, לפי שני החוקים האמורים, הסמכויות של ועדת המחקר לפי חוק לעידוד מחקר ופיתוח ותעשיה, או של המינהלה, לפי חוק עידוד השקעות הון, מאפשרות להתנות תנאים לצורך אישור תכנית.

אתי בנדלר: התנאים שהן יכולות להתנות, בהתאם לנוסח החוק, הם: או לקבוע באישור תנאים מוקדמים לכניסתו לתוקף של אישור, או תנאים בקשר לביצוע התכנית.

אתי בנדלר: כמה מילות רקע: היום, לפי שני החוקים האמורים, הסמכויות של ועדת המחקר לפי חוק לעידוד מחקר ופיתוח ותעשיה, או של המינהלה, לפי חוק עידוד השקעות הון, מאפשרות להתנות תנאים לצורך אישור תכנית.

אתי בנדלר: התנאים שהן יכולות להתנות, בהתאם לנוסח החוק, הם: או לקבוע באישור תנאים מוקדמים לכניסתו לתוקף של אישור, או תנאים בקשר לביצוע התכנית.

אתי בנדלר: היום יש להם אפשרות או לקבוע באישור תנאים מוקדמים לעצם כניסת האישור לתוקפו, או תנאים בקשר לביצוע התכנית עצמה.

אתי בנדלר: מהישיבות שהיו לא הבנתי, בסופו של דבר, והפרוטוקול לא היה ברור, על איזה שלב של - - - הבנתי שבכל מקרה הוועדה מבקשת לאפשר התנייה או קביעה בתקנות בהתייחסות לתנאים לעצם מתן האישור.

אתי בנדלר: השאלה היא לגבי השלבים הבאים.

אתי בנדלר: לכן ניסחתי כאן שתי פסקאות, הן בתיקון לחוק לעידוד השקעות הון והן בחוק לעידוד מחקר ופיקוח.

אתי בנדלר: לכן תיראו שיש פסקה אחת עם שתי גרסאות.

אתי בנדלר: הגרסה המורחבת היא הראשונה – תנאים למתן האישור, תנאים מוקדמים לכניסת האישור לתוקפו, או תנאים שיש לקיימם במהלך התקופה לביצוע התכנית, שעניינם שמירה על איכות הסביבה.

אילן ליבוביץ: כשאת אומרת תנאים למתן רישוי זה או או?

אתי בנדלר: כן.

אתי בנדלר: זה כל אחד מאלה.

אתי בנדלר: הגרסה השניה היא תנאים למתן האישור, לרבות תנאים מוקדמים לכניסת האישור.

אתי בנדלר: דהיינו, השר לא יוכל לקבוע תנאים שיש לבצעם במהלך התקופה לביצוע התכנית.

אתי בנדלר: למה אני חושבת שזה חיוני?

אתי בנדלר: כי יכול להיות שרוצים לאשר את ההשקעה ורוצים לומר: אבל במהלך ביצוע התכנית אתם תתקינו פילטרים, תתקינו ערובות.

אתי בנדלר: זה לא מנוסח ברור, וכיוון שלשון החוק מנוסחת בצורה מסוימת, אני חושבת שכדאי להשאיר את זה בנוסח הרחב ביותר.

אילן ליבוביץ: אם זה שלושתם במצטבר, אז זה בסדר.

אילן ליבוביץ: אבל אם זה נשאר בנוסח הרחב, או או, אנחנו משאירים את זה לשיקול דעת.

אתי בנדלר: בכל מקרה יובאו התקנות.

אתי בנדלר: השאלה, למה אתה רוצה להסמיך אותו?

אתי בנדלר: מבחינה זאת אין הבדל בניסוח.

אתי בנדלר: אני פשוט הגעתי למסקנה ש"תנאים מוקדמים לכניסת אישור לתוקפו", זה סוג של תנאים למתן האישור.

אתי בנדלר: השאלה היא, אם רוצים לאפשר לשר לקבוע כללים בכל אחד מהשלבים האלה בתקנות?

עדנה הראל: חשבנו שתנאים למתן יכולים לכלול תנאים שקובעים אותם מראש.

עדנה הראל: אומרים באישור שבמהלך חיי התכנית אתה תתקין פילטרים לפי הנדרש ואי קיום תנאי זה, שאתה מתחייב עליו מראש כתנאי למתן בכל עת, מתנה שיקול דעת לביטול כתב האישור.

עדנה הראל: זה אומר שזה תנאים שיש לקיימים במהלך הביצוע וקבעתי אותם מראש.

עדנה הראל: יכול להיות שבנוסח הרחב, אפשר גם במהלך התכנית להוסיף תנאים שיש לקיימם.

עדנה הראל: ואם לא בהכרח לזה הכוונה, אפשר להישאר בנוסח הרחב ולומר: "תנאים שייקבעו באישור שיש לקיימם".

אתי בנדלר: לא הצלחתי לרדת לרמת הרזולוציה שאת רוצה.

אתי בנדלר: איך את מצפה שיהיה כתוב?

עדנה הראל: אני אומרת שלגבי תנאים שיש לקיימם במהלך תקופת ביצוע התכנית, יש מקום להחליט למה הכוונה.

עדנה הראל: האם אלה תנאים שייקבעו מראש באישור וייאמר לגביהם שהם צריכים להתקיים במהלך ביצוע תכנית?

עדנה הראל: או תנאים שאפשר להוסיף מעת לעת במהלך ביצוע תוכנית.

אתי בנדלר: לא.

אתי בנדלר: לזה, בכל מקרה, לא התכוונתי וייתכן שהנוסח מאפשר את זה.

עדנה הראל: נכון.

עדנה הראל: ולכן אני אומרת, על מנת שלא תשיגי את זה, תאמרי: "תנאים שייקבעו באישור שיש לקיימם במהלך ביצוע התכנית".

עדנה הראל: אז השאלה, האם זה לא כלול, בין כך, בתנאים למתן?

עדנה הראל: זאת היתה האמירה.

תומר מוסקוביץ: הנוסח השני מחיל בדיוק כמו שהיועצת המשפטית רצתה.

אליעזר כהן: זאת בדיוק השאלה.

אליעזר כהן: מה לא טוב בפסקה?

אתי בנדלר: כי גם לגבי תנאים למתן האישור, ההחלטה לא היתה ברורה.

אתי בנדלר: בהתחלה אפשר היה להבין שמעוניינים בזה, ואחר כך היתה החלטה סותרת שאמרה - - -

לאה ורון: אי אפשר היה לדעת בבירור מה קבעה הוועדה.

עדנה הראל: האם את משוכנעת שתנאים שייקבעו באישור שיש לקיימם במהלך ביצוע התכנית, אכן כלול בתנאים למתן האישור.

עדנה הראל: זאת השאלה בעצם.

אילן ליבוביץ: הנה דוגמא: אני נותן לך את האישור ובתוך האישור אני אומר שבמהלך התכנית צריך לעשות א', ב', ג' ו-ד'.

אתי בנדלר: אם כך הוועדה מחליטה שנוסחה של פסקה 1 יהיה הנוסח השני.

עדנה הראל: במשרד לאיכות הסביבה חשבו שאולי יש מקום להוסיף דינים ושיקולים.

עדנה הראל: לא הספקנו לבדוק מה המשמעות.

עדנה הראל: אני לא זוכרת מצב אחר - - -

אתי בנדלר: אני לא זוכרת שנתקלתי בזה.

אתי בנדלר: יתכן שזה לא מופיע בשום מקום בחקיקה.

אתי בנדלר: אני לא זוכרת דבר כזה.

תמר זוהר: הכוונה היא להשאיר בכל זאת שיקול דעת בעת ההחלטה ולא ליצור מצב שהתנאים יהיו מקובעים לפי שורה של שיקולים קבועים מראש אלא צריך להתאים את השיקולים לכל מפעל ומפעל.

ניר קדמי: מה שאנחנו עושים במסגרת חקיקה זאת, זה לומר לשרים או לשר התמ"ת: "לך ותקבע כללים, מנגנון וכו'".

ניר קדמי: אנחנו אומרים שיכול להיות שבסופו של דבר השר צריך לקבוע הנחיות בהתייחס למשרד איכות הסביבה, לשיקול דעת של חברי מינהלת ההשקעות.

אתי בנדלר: אני רוצה להבהיר לכם: מדובר כאן בסעיף הסמכה לקבוע תקנות.

אתי בנדלר: בתקנות נקבעות הוראות כלליות לגבי כולם.

אתי בנדלר: בסופו של דבר האישור הוא אישור פרטני.

אתי בנדלר: בתקנות האלה לא נקבעים התנאים באישורים פרטניים.

אתי בנדלר: באישור הפרטני, ברור שעושים יישום של הכללים שנקבעו בתקנות לגבי המפעל הספציפי.

אתי בנדלר: זה ברור מאליו.

אילן ליבוביץ: הרי לא הולכים לקבוע לכל מפעל ספציפי מעכשיו והלאה.

אתי בנדלר: אז אני חושבת שסיכמנו.

אתי בנדלר: בסעיף 2 אותו דבר ובזה סיימנו.

אתי בנדלר: כמובן שגם בהוראת המעבר שזה מותאם למה שנקבע בסעיפים 1 ו-2.

אתי בנדלר: כל מה שמופיע בגופן שבכתב יד, יימחק.

אילן ליבוביץ: אנחנו מאשרים את התיקונים.

אילן ליבוביץ: מי בעד?

אילן ליבוביץ: מי נגד?

אילן ליבוביץ: אושר פה אחד.